TEJO pripensas siajn politikajn poziciojn
#000000
Same kiel UEA, ankaŭ ĝia nun sendependa junulara sekcio TEJO estas laŭstatute politike neŭtrala. Tamen la gvidantoj de TEJO nun ekdiskutas, kiajn politikajn poziciojn la asocio alprenu.
#000001
En la komitata diskutejo de TEJO komenciĝis diskuto pri la temo “Politikaj pozicioj de TEJO”. La diskuton komencis komitatano Francesco Maurelli, rakontante ke la temo estis pritraktita dum tiel nomata “KER-tago”. “KER“ en la TEJO-lingvo signifas “Komisiono pri eksteraj rilatoj", kaj laŭ Maurelli la temo tre gravas por la kontaktoj de TEJO “en la tutmonda junulara scenejo”.
#000002
La partoprenintoj de la KER-tago laŭ Maurelli identigis dek temojn, pri kiuj TEJO devus ellabori citeblan dokumenton. Inter la temoj estas demokratio, genra egaleco, rifuĝintoj, eŭropa identeco kaj la estonteco de EU, lingvopolitikoj kaj religioj.
#000003
La celo laŭ li nun estas, ke okazu diskuto pri la sinteno de TEJO al la menciitaj temoj, ĝis la 1-a de aŭgusto ĉiuj komitatanoj povu proponi amendojn al prezentitaj malnetoj, kaj poste traktu la pretajn dokumentojn.
#000004
– En la statuto estas jam klare difinite: TEJO estas neŭtrala pri aferoj nerilataj al ĝiaj celoj. Kial tio ne sufiĉas? skribas Tomasz Szymula.
#000006
Komitatano Péter Garami samopinias, kaj aldonas argumentojn pri tio, kial ne eblas, ke TEJO ellaboru komunan sintenon al la menciitaj temoj, ekzemple “daŭripova evoluo”.
#000007
Precipe la temo “rifuĝintoj” laŭ li estas tute tro politika, por ke TEJO difinu oficialan starpunkton pri ĝi.
#000009
– Tiu ĉi eĉ por ŝerco estas malbona. Esperanto kaj eĉ TEJO devas esti religie neŭtrala. Jam tro multe da novuloj ĉesis en Hungario ĉar la aĝaj movadanoj ne respektis la religio-neŭtralecon kaj ĉiam kverelis aŭ ŝercis pri aliaj religioj.
#000012
Anstataŭ dediĉi tempon al politikaj temoj, TEJO laŭ Péter Garami devus dediĉi tempon ekzemple al ellaborado de moderna lernilo, al diskuto pri la celoj kaj uzebloj de Esperanto, kaj al disponigo de modernaj, bonkvalitaj enhavoj en Esperanto.
#000013
TEJO laŭ li povus ekzemple kontribui al la celoj pri daŭripova evoluo, aprobitaj de Unuiĝintaj Nacioj, ĉar ĉiuj landoj konsentis kontribui al ili:
#000017
Ĝenerala sekretario Charlotte Scherping same emfazis, ke indas ligi la celojn de TEJO al la celoj de UN pri daŭripova evoluo, kaj montri, kiel Esperanto povas helpi atingi tiujn celojn.
#000019
– Laboro je multaj niveloj estas bezonata, kaj konkreta instruado en lernejoj, bonaj enretaj lerniloj, kaj bonaj argumentoj kiel Esperanto povas esti kerna ilo por forigi maljustecon, subteni edukadon de ĉiuj kaj kontribui al paco tutmonde.
#000020
Laŭ ŝi estas bezonataj dokumentoj pri la sintenoj de TEJO al diversaj temoj, por ke pli bone eblu klarigi al aliaj asocioj, kion TEJO subtenas, kaj kion TEJO celas per sia “neŭtraleco”.
#000023
Komitatano Klára Ertl ĝojas pro la nekutime vigla diskuto en la komitata listo.
#000024
Laŭ ŝi, la neŭtraleco de TEJO devas esti aktiva.
#000026
– Havi oficialan pozicion pri temoj ne rekte rilataj al lingvoj tute ne estas problemo por TEJO, sed tute male, tio estas postulata de UN, UNESKO, junularaj forumoj kaj koalicioj al kiuj TEJO kaj UEA apartenas, ĉar sociaj movadoj en nia epoko sin organizas tiel. Se ni limigos nian agadon al subteno de Esperanto por internacia komunikado kaj ignoros ĉiujn aliajn demandojn, aliaj organizaĵoj nenion povos fari krom ignori nin.
#000029
Esperantistoj vivtenas aktivulojn en Afriko
#000032
Se la vorto "demokratio" sonos en oficialaj dokumentoj de TEJO, tio garantios, ke TEJO falos en vulgaran fipolitikumadon. Sciate ja, lige kio kaj kiacele la vortoj "demokratio", "libero" ks nun estas uzataj en okcidentaj amaskomunikiloj.
#000034
kara Igorj Ankau eblas uzi la demokration malvulgare kaj politikon malfie.
#000035
TEJO rajtas diskuti pri tia eterna demando, same kiel vi kaj mi.
#000036
Mi tre ĝojas ke la esprimo "aktiva neŭtraleco" enradikiĝis en la debato en TEJO. Neniu atendas de la Esperanto-organizoj ke ili esprimu opinion ekzemple pri atomenergio aŭ kanabo; oni povas diskuti tiujn temojn inter si, se oni volas, sed tio ne koncernas la organizojn. Aliflanke, en nia mondo ankoraŭ estas tiel ke neŭtraleco inter la nacioj estas tre malaprobata sinteno. Principe ĉiu civitano devas esti fanatike preta morti kaj mortigi pro la interesoj de sia nacio, interesoj internaciaj ne vere estas agnoskataj. Do se oni iom esploras la demandon, eble oni konkludos ke la pure _politika_ neŭtraleco estas preskaŭ senproblema. La neŭtraleco estos aktiva ĉefe en aliaj kampoj.
#000038
Kara s-ano Jens : vi pravas Zamenhof mem instruis en la ekzercaro deFdE " morti pro patrujo estas agrable "
Chia E- organizajho , chiu E-.isto rajtas esprimi sian opinion pri politiko. Tial ekzistas FA – au ech proletaj E- asocioj ( SAT kaj EC)
La neutraleco inter la nacioj estas plej vaste aprobata- per la silenta, muta, plimulto .Via lasta frazo shajnas al mi enigma.
#000039
Eble la plej efika potenco por unuigi la homaron estas nek Esperanto, nek Cxinolingvo, nek Hispanolingvo, nek Usonolingvo. Gxi estas nek religio nek filosofio. Gxi estas nek scienco, nek magio.
#000041
Gxi estas mono. Cxu mi pravas aux ne?
#000042
Nu, vi povas esti trankvila pri la unuigxo jam nun: Usono ja "unuigis" tutan homaron per mono...per sia mono
#000043
Ju pli ŝrumpas la membraro de TEJO kaj ĝia por-Esperanta agado, des pli kreskas ĝia agado en "KER". Oni iras senpage al eventoj de internaciaj junularaj organizoj, diskutas tie en la angla pri politikaj temoj, kelkaj aktivuloj eĉ investas multan sian tempon en kunestradon de tiaj platformoj. Eble kelkaj junuloj aŭdas pro tio pri la ekzisto de "World Esperanto Youth Organisation", sed la efiko de tia agado por kreskigo de la Esperantistaro kaj eĉ mem de la TEJO-membraro estas apenaŭa.
#000044
Ŝajnas eĉ ke TEJO lastatempe preferas okupiĝi preskaŭ ekskluzive nur pri la temoj, pri kiuj ĝi laŭ sia statuto estas neŭtrala. Tiel ekzemple "genra egaleco" ripete fariĝas ĉeftemo de Kontakto kaj ĉi-jare eĉ de la IJK (kun speciala trejnado dum la aranĝo kaj aparta subpaĝaro ĉe ), kaj ankaŭ inter la proponitaj politikpoziciaj temo ĝi okupas lokon 4 el 10. Eble tiu temo persone gravas por iuj TEJO-anoj, sed ne pri tiu ĉi nerilata kaj partia temo ĉefokupiĝu la tegmenta organizo de la esperantistaro, des pli kiam ĝi situas en daŭra hommanko. Pri la grando de propra membraro TEJO ja pro honto preferas jam kelkajn jarojn silenti kaj plejmulto de la landaj sekcioj apenaŭ sukcesas nomumi sian komitatanon. Troa okupiĝado pri partiaj temoj kaj forlogas tempon kaj atenton de la jamaj membroj, kaj forlogas iujn eventualajn membrojn kiuj preferos ne membriĝi, kaj povas allogi nur pliajn tiajn homojn kiuj ankoraŭ pli profundigos tiun direktiĝon malprofite al la baza pri-Esperanta.
#000045
Mi ne bone komprenis la sencon de la frapvorto "neutraleco". Mi iam pensis, ke ghi signifas, ke oni ne prenas pozicion pri temoj ekster la lingva temo. Sed ekz-e en la statuto de TEJO (kaj multaj statutoj de E-organizoj havas similajn partojn) mi legas § 5 – Neutraleco – frazo 1:
#000047
"TEJO kontraŭas diskriminacion rilate al nacieco, raso, sekso, seksa orientiĝo, handikapeco, religio, politiko, socia deveno kaj lingvo."
#000048
Tie TEJO ja prenis pozicion pri eksterlingvaj temoj (chu ghustan pozicion au ne, tio estas alia temo). Do, shajne mi alie interpretas la vorton "neutraleco" ol ekz-e TEJO.
#000049
> Havi oficialan pozicion pri temoj ne rekte rilataj al lingvoj tute ne estas problemo por TEJO,
> sed tute male, tio estas postulata de UN, UNESKO, junularaj forumoj kaj koalicioj al kiuj
> TEJO kaj UEA apartenas, ĉar sociaj movadoj en nia epoko sin organizas tiel. Se ni limigos
> nian agadon al subteno de Esperanto por internacia komunikado kaj ignoros ĉiujn aliajn
> demandojn, aliaj organizaĵoj nenion povos fari krom ignori nin.
#000051
Kial ne anstataŭ perforti revortigon de la fundaj dokumentoj de la Esperanto-organizaĵoj aŭ eĉ pli danĝere agi en absoluta malrespekto al la esenco de tiuj dokumentoj, la organizemaj organizas apartajn forumojn kaj diskutgrupojn, koteriojn kaj klikojn, fakajn asociojn kaj f*kajn rondojn, kie la homoj KIUJ DIVIDAS APARTAJN INTERESOJN, ne nepre SAMAJN OPINIOJN, povu libere kaj ĝissate diskuti, disputi, klopodi konvinki unu la alian, batali kaj repaciĝi, sub la aŭspicio de la Esperanto-organizaĵo sed neniam nome de ĝi. Tio donas la eblecon al tiuj, kiuj konsideras ke kelkaj temoj aŭ pozicioj estas danĝeraj, ĝenaj, kontraŭaj al siaj konvinkoj kaj ideologio, distanci sin de tiuj apartaj grupoj sen distanciĝi de la Asocio, kiu estu tegmento por ĉiuj, kiuj volas uzi la Internacian Lingvon por internacia komunikado, eĉ se ili kontraŭas la sciencon pri tutmonda varmiĝo, opinias ke geediziĝo okazu nur inter unu viro kaj unu virino, ke “la boato estas plenplena en Germanio”, ke la mondo eniros apokalipson dum la venontaj kvin jaroj, ktp, ktp. Se oni fermas la pordon kaj lasas ekstere ĉiujn, kiuj malsamopinias, oni neniam sukcesos eĉ ete influi, eduki, motivigi ilin al ŝanĝiĝo kaj al paca kunvivado.
#000057
Aliĝi al 400 aliaj abonantoj
#000066